20. nóvember 2018 Nálgunarbönn : Bitlaust úrræði sem þarf að skerpa á Beiðni um nálgunarbann er hafnað eða hún afturkölluð í nær helmingi þeirra tilvika þegar það úrræði kemur til álita hjá lögreglunni á höfuðborgarsvæðinu . Úrræðið er sjaldan nýtt og þykir ekki skilvirkt . Á tæpum fjórum árum hefur einstaklingur 111 sinnum verið úrskurðaður í nálgunarbann á höfuðborgarsvæðinu . Á tímabilinu voru rúmlega fimm þúsund heimilisofbeldismál í rannsókn hjá lögreglunni . 20. nóvember 2018 Vill sjá lagaákvæði um eltihrella Það sem vantar í íslenska löggjöf , og myndi koma þeim til góða sem verða fyrir stöðugu áreiti og hótunum um ofbeldi , er sérstakt lagaákvæði um eltihrella . Þetta er mat Öldu Hrannar Jóhannsdóttur , yfirlögfræðings hjá Lögreglustjóranum á Suðurnesjum . 20. nóvember 2018 Krafan um hraða málsmeðferð er skýr í lögum um nálgunarbann og brottvísun af heimili . Á þetta bendir Kolbrún Benediktsdóttir varahéraðssaksóknari . Hún segir að lögregla gæti oftar gripið til síbrotagæslu en þó aðeins í alvarlegustu tilvikunum , þar sem ljóst er að óskilorðsbundinn fangelsisdómur liggur við brotunum .